अंग्रेजीमा प्रिफेब्रिकेटेड भन्नाले नेपालीमा ‘पूर्वनिर्मित संरचना’ भन्ने बुझिन्छ (पैरवी कम्प्रिहेन्सिभ डिक्सनरी, २०१०)। छोटकरीमा यसैलाई प्रिफेब भनिन्छ। अल्पकालीन, मध्यकालीन र दीर्घकालीन सबै खालका घर तथा भवन निर्माणका लागि आवश्यक सामान पहिले नै फ्याक्ट्रीमा उत्पादन गर्ने र पछि जडान गरि छोटो समयमा नै तयार पारिएको पूर्ण संरचना नै प्रिफेब हो। यस्ता घर एउटा कोठादेखि गगनचुम्बी भवनसम्म हुनसक्छन्। घर, पसल, विद्यालय तथा कार्यालय निर्माणमा प्रिफेब प्रयोग गर्न सकिन्छ।
